2025 m. konklava

2025 m. konklava – konklava, vykusi 2025 m. gegužės 7 ir 8 d. Šios konklavos metu buvo išrinktas naujas popiežius po to, kai 2025 m. balandžio 21 d. mirė popiežius Pranciškus.Mirė popiežius Pranciškus. LRT. 2025-04-21. Nuoroda tikrinta 2025-04-21.

Naujuoju popiežiumi antrąją konklavos dieną išrinktas kardinolas iš JAV Robertas Fransis Prevostas, pasirinkęs Leono XIV vardą.Žvilgsnis į popiežių Leoną XIV: nuo misionieriaus gyvenimo iki skandalų

Konklava tradiciškai vyko Vatikano Siksto koplyčioje. Šiai konklavai vadovavo vyriausias iki 80 m. amžiaus kardinolas Vatikano valstybės sekretorius Pietro Parolin. Konklavoje dalyvavo 133 iš 135 kardinolų, turėjusių teisę rinkti popiežių. Du kardinolai dėl sveikatos problemų į konklavą atvykti negalėjo.Conclave: Who will elect the next Pope?, Vatican News, 2025-04-30. Nuoroda tikrinta 2025-05-10.

Vatikano žandarmerija, vadovaujama Gianluca Gauzzi Broccoletti, susidūrė su daugybe kontržvalgybos iššūkių, ruošiantis konklavos saugumui.The Cyber Vatican – how the world’s smallest country became a cybersecurity powerhouse Galimos grėsmės apima dirbtinio intelekto sistemas, bepiločius orlaivius, slaptus mikrofonus, dezinformacijos kampanijas, socialinės žiniasklaidos paplitimą. Specialistai išreiškė susirūpinimą ir dėl galimybių, kad dezinformacijos kampanijos ir melagingos naujienos galėjo turėti įtakos konklavai, o netikros naujienos socialinėje žiniasklaidoje bandė diskredituoti kai kuriuos popiežiaus kandidatus.The Vatican heads toward a conclave with 15 papal candidates already emerging Žandarmerijos korpusas naudojo 650 Vatikano apsaugos kamerų, taip pat šifruotus pranešimus kartu su galinių taškų aptikimu ir reagavimu, kad užtikrintų konklavos saugumą.The Cyber Vatican – how the world’s smallest country became a cybersecurity powerhouse

Konklavos metu kardinolams buvo tiekiamas artimiausių Italijos regionų Lacijaus ir Abrucų paprastas maistas.

 Popiežiaus rinkimų eiga 
 2025 m. gegužės 7 d. 
Konklava, skirta išrinkti popiežiaus Pranciškaus įpėdinį, prasidėjo 2025 m. gegužės 7 d. Ryte Kardinolų kolegijos dekanas kardinolas Giovanni Battista Re Šv. Petro bazilikoje aukojo Mišias Pro eligendo Romano Pontifice. Prieš konklavos pradžią 2025 m. gegužės 5 d. Šv. Pauliaus koplyčioje konklavos pareigūnai ir pagalbinis personalas davė paslapties priesaiką.

Popietę kardinolai susirinko Šv. Pauliaus koplyčioje ir procesijoje įžengė į Siksto koplyčią, kur buvo sugiedotas himnas Veni Creator Spiritus (liet. O Dvasia, Viešpatie, nuženk), o kardinolai davė konklavos paslapties priesaiką. Vėliau paskelbus „Extra omnes“ (liet. Visi likę lauk!) koplyčią paliko nedalyvaujantys asmenys, o konklavos pradžioje meditaciją pasakė kardinolas Raniero Cantalamessa.

Tą pačią dieną įvyko pirmasis balsavimas. Vakare virš Siksto koplyčios pasirodę juodi dūmai parodė, kad per pirmąjį balsavimą naujas popiežius nebuvo išrinktas.

 2025 m. gegužės 8 d. 
Antrosios konklavos dienos ryte įvyko dar du balsavimai, tačiau popiežius nebuvo išrinktas, ką parodė juodi dūmai.

Vakare 2025 m. gegužės 8 d. 18.07 val. Italijos laiku pasirodė balti dūmai, liudiję, kad išrinktas naujasis popiežius. Netrukus Šv. Petro bazilikos centrinėje ložėje pasirodė kardinolas protodiakonas Dominique Mamberti ir paskelbė, kad popiežiumi išrinktas kardinolas Robert Francis Prevost, pasirinkęs Leono XIV vardą. Po paskelbimo viešai pasirodė naujasis popiežius Leonas XIV.

 Šaltiniai 

Kategorija:2025 metai
Kategorija:Rinkimai
Kategorija:Popiežystė